འབུམ་སྡེ།
ཁམས་བསྡུས་ཚིག་བཅད་མ།
མོས་པ་བསྐྱེད་ནས་མོས་པའི་ཆུ་བོ་སྟེ། དཔེར་ན་སྐྱེ་བོ་ཕལ་པ་གང་རུང་ཞིག །མོས་
ཕྱོགས་ལས་བྱས་ཀུན་ཀྱང་འགྲུབ་པ་བཞིན། བླ་མེད་ཡང་དག་དོན་ལ་མོས་ཞུགས་
ན། དབུགས་འབྱུང་མེད་པའི་འབྲས་བུ་ཐོབ་པར་འགྱུར། ལུས་ངག་ཡིད་གསུམ་མོས་
བསྐྱེད་དེ་བཞིན་ནོ། །ཅི་ཕྱིར་ཞེ་ན་བོན་ཉིད་རྣམ་དག་པས། འཁོར་བ་ཐམས་ཅད་
རྣམ་པར་དག་པ་སྟེ། དཔེར་ན་མཁའ་ལ་ཉི་ཤར་སྣང་སྲིད་གསལ། བོན་ཉིད་ངང་དུ་
འཁོར་བ་རྣམ་པར་དག །བླ་མེད་ཡང་དག་དོན་ལ་སྤྱོད་པའི་ཚེ། བླ་མེད་དོན་ཟབ་
ང་ཡི་བསྟན་པ་འདི། སྟོང་གསུམ་འཇིག་རྟེན་རབ་འབྱམས་དཔག་མེད་ན། བོན་གྱི་
འཁོར་ལོས་སེམས་ཅན་ཁ་ལོ་སྒྱུར། ངན་སོང་སྒོ་གཅོད་ཉོན་མོངས་གཉེན་པོས་འདུལ།
སྡིག་པ་སྤོང་ཞིང་དགེ་ཚོགས་རྒྱས་པ་དང་། ཐར་པ་ཆེན་པོ་མྱ་ངན་འདས་སྤྱོད་ལ།
གང་ཞིག་མོས་པའི་སེམས་དང་ལྡན་པ་རྣམས། འབྲི་འཆང་ཀློག་འདོན་མཆོད་དང་
བཀུར་སྟི་དང་། རིམ་གྲོ་ཕུད་དུད་ནན་ཏན་ཆེར་བགྱིད་པ། དེས་ནི་རྣམ་དག་འབྲས་
བུ་ཐོབ་པར་འགྱུར། དེ་ནི་འདི་ལྟར་བོན་ཉིད་རྣམ་དག་པས། འཁོར་འདས་མོས་སྒོམ་
རྣམ་པར་དག་པ་སྟེ། སོ་སོ་མ་ཡིན་ཡེ་ནས་རྣམ་པར་དག །བླ་མེད་ཡང་དག་དོན་ལ་
སྤྱོད་པའི་ཚེ། སེམས་འདུན་ལྡན་པའི་ཆུ་བོས་ཁྲུས་བྱས་ན། རྣམ་པར་དག་པའི་འབྲས་
བུ་ཐོབ་འགྱུར་སྟེ། སེམས་ཅན་འདོད་པའི་རྒྱུ་མཐོང་འདུན་པ་བཞིན། གང་ཞིག་ཡང་
དག་འདི་མཐོང་འདུན་སྐྱེ་འགྱུར། བླ་མེད་ཡང་དག་དོན་ལ་སྤྱོད་པའི་ཚེ། སྟོང་གསུམ་
འཇིག་རྟེན་རབ་འབྱམས་དཔག་མེད་ན། ཐབས་ལ་མཁས་པའི་སྐྱེས་བུ་ལ་ལ་ཞིག །བླ་
མེད་ཡང་དག་དོན་ལ་འབྲི་བ་དང༌། འཆང་དང་ཀློག་དང་འདོན་མཆོད་བཀུར་སྟི་
དང༌། རིམ་གྲོ་ཕུད་དུད་ནན་ཏན་བྱ་གྲུབ་སྟེ། དཀའ་བ་སྤྱོད་ཅིང་རྩོལ་བ་དེ་མཐོང་
ན། བདག་ཀྱང་བྱ་བའི་འདུན་པ་བསྐྱེད་པ་དེས། རྣམ་པར་དག་པའི་འབྲས་བུ་ཐོབ་
པར་འགྱུར། ལ་ལ་ཞིག་གིས་ཟབ་མོ་འབྲི་བསྒྲུབ་སྟེ། རིན་ཆེན་བཻཌཱུརྱའི་གླེགས་བམ་
17

གསུང་རབ་སྒོ་མཛོད་རིན་པོ་ཆེའི་གླེགས་བམ། 82
ལ། མར་ཞི་དུན་ཞི་ཨུད་བུ་ཁ་མྱང་རྩལ། གསེར་དང་ཤིང་ཀུན་ལ་སོགས་འབྲི་གྲུབ་
མཐོང་། བདག་ཀྱང་འབྲི་ལ་གཞན་ཀྱང་བསྐུལ་འདེབས་དེས། རྣམ་པར་དག་པའི་
འབྲས་བུ་ཐོབ་པར་འགྱུར། ལ་ལས་ཟབ་མོའི་དོན་འདི་འཆང་བསྒྲུབ་སྟེ། སད་ཝེར་
སེ་སྟེ་གནས་བཟང་གཞལ་ཡས་ཁང་། རིན་ཆེན་རྒྱུ་ལས་གྲུ་བཞི་དབྱིབས་ལྡན་པའི།
སྣ་ཚོགས་མཛེས་པར་བརྒྱན་པའི་ནང་དབུས་ན། སེང་གེའི་ཁྲི་ལ་ལྷབ་ལྷུབ་རྒྱན་སྤྲས་
ཞིང་། རིན་ཆེན་འཕྲེང་བ་མུ་ཏིག་ཟ་ར་ཚགས། དེ་ན་འཆང་མཐོང་བདག་འདུན་
གཞན་བསྐུལ་ན། རྣམ་པར་དག་པའི་འབྲས་བུ་ཐོབ་པར་འགྱུར། ལ་ལ་ཞིག་གིས་
ཟབ་མོ་ཀློག་བསྒྲུབ་སྟེ། ལྷ་བུ་གཞོན་ནུ་དྲི་མེད་ཟུང་ཐུབ་དེས། ཅི་སྙེད་འཚོ་བའི་བར་
དུ་ཀློག་པའམ། དྲོ་སྐབས་གཅིག་དང་དུས་བཟུང་གྲངས་བཅད་དང་། དལ་འབྱོར་
སྐབས་ཅན་ཆུ་རྒྱུན་སྐབས་མེད་དང་། སྟོང་གསུམ་ཀུན་གྲགས་ཀློག་པ་དེ་མཐོང་
ན། བདག་འདུན་གཞན་བསྐུལ་འབྲས་བུ་ཐོབ་པར་འགྱུར། ལ་ལ་ཞིག་གིས་ཟབ་མོའི་
འདོན་བསྒྲུབ་སྟེ། བློ་རབ་གསལ་བའི་མཆོག་ཏུ་གྱུར་པ་ཞིག །སེང་གེའི་མདང་ཕྱུང་
ཞལ་ཐོན་འདོན་པའམ། པད་མའི་བློ་ཅན་ཁུ་བྱུག་གསུང་འདོན་ཞིང་། མུན་སྒྲོན་འདྲ་
བས་དུང་ཅོང་ལྟ་བུ་དང་། བུམ་པ་ཆུས་བཀང་ལྟ་བུ་བློའི་ཞི་དལ་དང་། རལ་གྲི་ཆུར་
བཏབ་བློ་ཡི་སྤྲོས་ཞིང་དང་། བསྙུག་ལྕང་ལྟ་བུའི་དལ་ལ་ལྡེམ་པ་དང་། ནམ་མཁའ་
ཉི་ཤར་ལྟ་བུའི་བློ་ཅན་གྱིས། རྒྱ་མཚོ་ཆེན་པོ་རྒྱལ་པོའི་དྲུང་ལྟ་བུ། ཞལ་ཐོན་འདོན་པ་
དེ་མཐོང་འདུན་བསྐྱེད་འགྱུར། ལ་ལ་ཞིག་གིས་འདི་ལ་མཆོད་པར་བསྒྲུབ། ལྷབ་ལྷུབ་
གར་དང་རིན་ཆེན་མཆོད་རྫས་དང༌། སྔགས་དང་ཕྱག་རྒྱ་ཏིང་འཛིན་མཆོད་མཐོང་
ན། བདག་འདུན་གཞན་བསྐུལ་འབྲས་བུ་ཐོབ་པར་འགྱུར། ལ་ལ་ཞིག་གིས་འདི་
ལ་བཀུར་སྟི་བསྒྲུབ། མཚན་ལྡན་ཡོན་ཏན་རྫོགས་པའི་གཤེན་རབ་ཀྱིས། སྤྱན་དྲང་
བཞུགས་གསོལ་སྐུ་ཡི་བྱི་དོར་དང༌། གཙག་བུས་སྤྱན་དབྱེ་རྒྱན་གྱི་བྱིན་འབེབས་དང༌།
18

འབུམ་སྡེ།
ཁམས་བསྡུས་ཚིག་བཅད་མ།
ཁྲུས་གསོལ་སྐུ་བསྟོད་ཞལ་བསྲོ་མངའ་དབུལ་དང༌། ཕྱག་འཚལ་སྨོན་ལམ་འདེབས་
པ་དེ་མཐོང་ན། བདག་འདུན་གཞན་བསྐུལ་འབྲས་བུ་ཐོབ་པར་འགྱུར། ལ་ལས་ཕུད་
དུད་ནན་ཏན་བྱ་བསྒྲུབ་སྟེ། སྒྲ་དག་མི་ནོར་དར་གྱི་སླེབ་འཛིན་ཞིང་། སྐུ་ཆིངས་ན་
བཟའ་བླ་རས་འོག་གདན་སོགས། ཕུད་དུད་ནན་ཏན་བྱེད་པ་དེ་མཐོང་ན། བདག་
ཀྱང་དེ་ལྟར་བྱ་སྙམ་འདུན་བསྐྱེད་ལ། གཞན་ཡང་འདུན་པའི་བསྐུལ་མ་འདེབས་པ་
དེས། རྣམ་པར་དག་པའི་འབྲས་བུ་ཐོབ་འགྱུར་རོ། །དེ་ནི་འདི་ལྟར་བོན་ཉིད་རྣམ་
དག་པས། འཁོར་འདས་འདུན་བསྒོམ་རྣམ་པར་དག་པ་སྟེ། སོ་སོ་མ་ཡིན་རྣམ་པར་
དག་པའོ། །བླ་མེད་ཡང་དག་དོན་ལ་སྤྱོད་པའི་ཚེ། བསམ་པ་བཟང་པོའི་ཆུ་བོས་ཁྲུས་
བྱས་ན། རྣམ་པར་དག་པའི་འབྲས་བུ་ཐོབ་པར་འགྱུར། གསེར་ནི་ས་འོག་སྟོར་བརླག་
མི་འགྱུར་བཞིན། དགེ་བ་བསམ་བཟང་དེ་ཡང་གསེར་དང་འདྲ། བླ་མེད་ཡང་དག་
དོན་ལ་སྤྱོད་པའི་ཚེ། སྟོང་གསུམ་འཇིག་རྟེན་རབ་འབྱམས་དཔག་མེད་ནས། བསམ་
པ་བཟང་པོ་གསེར་འདྲ་གཏོང་བ་ཞིག །བླ་མེད་དོན་འདི་འབྲི་འཆང་ཀློག་པ་དང༌།
འདོན་མཆོད་བཀུར་སྟི་རིམ་གྲོ་ནན་ཏན་བྱེད། དགེ་བ་སྨིན་ཅིང་སྡིག་པ་སྤོང་བ་
དང་། སྦྱིན་པ་ཚུལ་ཁྲིམས་བཟོད་པ་བརྩོན་འགྲུས་དང་། བསམ་གཏན་ཤེས་རབ་
མི་དམིགས་བསྒོམ་པ་ཡི། བསམ་པ་བཟང་པོ་གསེར་འདྲ་གཏོང་བ་དེས། རྣམ་པར་
དག་པའི་འབྲས་བུ་ཐོབ་པར་འགྱུར། དེ་ནི་འདི་ལྟར་བོན་ཉིད་རྣམ་དག་པས། འཁོར་
འདས་བསམ་བཟང་མི་དམིགས་རྣམ་དག་སྟེ། སོ་སོ་ཐ་མི་དད་པར་རྣམ་པར་དག་
པའོ། །བླ་མེད་ཡང་དག་དོན་ལ་སྤྱོད་པའི་ཚེ། མི་གཡོ་དབྱིངས་ནས་སེམས་མི་གཡོ་བ་
དང་། མུ་མེད་རང་བཞིན་སྐྱེ་མེད་འགྱུར་མེད་དང་། དཔག་མེད་རྒྱ་ཆད་ཟད་མེད་
གཏིང་དཔག་མེད། ཁྱབ་བདལ་མཚོན་མེད་བརྟག་ཏུ་མེད་པ་དང་། མི་དམིགས་
གཡུང་དྲུང་དབྱིངས་ནས་རིག་ཤར་ཞིང་། ཅི་ཡང་མི་དམིག་ཡང་དག་དོན་བསྒོམ་
19

གསུང་རབ་སྒོ་མཛོད་རིན་པོ་ཆེའི་གླེགས་བམ། 82
1224
དེས། རྣམ་པར་དག་པའི་འབྲས་བུ་ཐོབ་པར་འགྱུར། དེ་ནི་འདི་ལྟར་བོན་ཉིད་རྣམ་
དག་པས། འཁོར་འདས་རིག་པ་ཤར་བ་རྣམ་དག་སྟེ། སོ་སོ་ཐ་མི་དད་པར་རྣམ་པར་
དག་པའོ། །བླ་མེད་ཡང་དག་དོན་ལ་སྤྱོད་པའི་ཚེ། སྐྱེ་མེད་རྟོགས་ནས་རྣམ་དག་
འབྲས་བུ་ཐོབ། ཅི་ཕྱིར་ཞེ་ན་སྐྱེ་མེད་རྣམ་དག་ལ། རྣམ་དག་གང་ཡིན་སྐྱེ་བ་མེད་
པའོ། །མི་དམིགས་མི་སྐྱེ་མི་འགག་དོན་རྟོགས་དང་། མི་འོང་མི་འགྲོ་རྣམ་པར་མི་རྟོག་
དང་། མཉམ་ཉིད་ཆགས་པ་མེད་པའི་དོན་རྟོགས་ན། རྣམ་པར་དག་པའི་འབྲས་བུ་
ཐོབ་པར་འགྱུར། ཅི་ཕྱིར་ཞེ་ན་ཆགས་མེད་རྣམ་དག་ལ། སོ་སོ་ཐ་མི་དད་པར་རྣམ་
པར་དག་པའོ། །འདི་ལྟར་བོན་ཉིད་ཡེ་ནས་རྣམ་དག་པས། སྤྱོད་པ་ཐམས་ཅད་རྣམ་
པར་དག་པའོ། །དེ་བཞིན་འཕྲིན་ལས་བསམ་པ་སྨོན་ལམ་དང་། རང་བཞིན་ངོ་བོ་
རྣམ་པར་དག་པའོ། །བོན་ཉིད་བག་ཆགས་མ་གོས་རྣམ་དག་པས། སྤྱོད་པ་ངོ་བོ་ལ་
སོགས་རྣམ་དག་པའོ། །གཉིས་སུ་བྱར་མེད་སོ་སོ་ཐ་མི་དད།
༧ སྟོན་པས་མུན་པའི་གླིང་ལ་མེད་ཁམས་བཤད། བདག་མེད་བསམ་པ་ཅི་ལྟར་
མེད་ཞེ་ན། འདི་ལྟར་མེད་ཁམས་བསམ་པ་སྟོང་པ་སྟེ། ཅི་ཡང་མ་ཡིན་ཅིར་ཡང་
བྱ་རུ་མེད། འཁོར་འདས་བོན་རྣམས་སྒྱུ་མ་ལྟ་བུ་སྟེ། ཅི་ཡང་མ་ཡིན་ཅིར་ཡང་བྱར་
མེད་དོ། །སྨྲིག་རྒྱུ་སྒྲ་བརྙན་རྨི་ལམ་མིག་ཡོར་དང༌། གཟུགས་བརྙན་ཆུ་ཟླ་གཞའ་
ཚོན་ལྟ་བུ་སྟེ། ཅི་ཡང་མ་ཡིན་ཅིར་ཡང་བྱ་རུ་མེད། དེ་ཡི་ཕྱིར་ན་བོན་ལ་བསམ་དུ་
མེད། བསམ་མེད་སྟོང་པ་སྟོང་ལ་སྐྱེ་འགག་མེད། སྐྱེ་འགག་མེད་པ་བླ་མེད་འབྲས་
བུ་ཉིད། བླ་མེད་འབྲས་བུ་གཡོ་བ་མེད་པའོ། །མེད་པའི་སྟོན་པ་བདག་ལ་གཡོ་མེད་
དང་། འཁོར་འདས་བོན་ལ་གཡོ་བ་མེད་པ་དང་། བླ་མེད་འབྲས་བུ་གཡོ་བ་མེད་
པ་ལ། གཉིས་སུ་མེད་དེ་བྱར་མེད་ཐ་མི་དད། གཡོ་མེད་གནས་ན་འཛིན་ཆགས་
མི་འབྱུང་ངོ༌། །འཛིན་ཆགས་མེད་པ་སྦྱིན་པའི་བླ་མེད་དོ། །ཆགས་པ་མེད་ན་ཀུན་
20

འབུམ་སྡེ།
ཁམས་བསྡུས་ཚིག་བཅད་མ།
དོ།
།རེ་
འབྱུང་སྒོ་ཁེགས་སོ། །ཀུན་འབྱུང་མེད་པ་ཚུལ་ཁྲིམས་བླ་མེད་དོ། །ཀུན་འབྱུང་མེད་ན་
བྱུང་ཚོར་སྒོ་ཁེགས་སོ། །བྱུང་ཚོར་མེད་པ་བཟོད་པའི་བླ་མེད་དོ། །བྱུང་ཚོར་མེད་ན་
བཏང་སྙོམས་མི་འབྱུང་ངོ༌། །བཏང་སྙོམས་མེད་པ་བརྩོན་འགྲུས་བླ་མེད་དོ། །བཏང་
སྙོམས་མེད་ན་འགྱུར་ལྡོག་མི་འབྱུང་ངོ༌། །འགྱུར་ལྡོག་མེད་པ་བསམ་གཏན་བླ་མེད་
།འགྱུར་ལྡོག་མེད་ན་ལྟུང་བ་མི་འབྱུང་ངོ༌། །ལྟུང་བ་མེད་པ་སྟོབས་ཀྱི་བླ་མེད་
དོ། །ལྟུང་བ་མེད་ན་ཉོན་མོངས་མི་སྐྱེའོ། །ཉོན་མོངས་མེད་པ་སྙིང་རྗེའི་བླ་མེད་དོ། །
ཉོན་མོངས་མེད་ན་རེ་དོགས་མི་སྐྱེའོ། །རེ་དོགས་མེད་པ་སྨོན་ལམ་བླ་མེད་དོ།
དོགས་མེད་ན་འཁོར་ཆགས་མི་འབྱུང་ངོ༌། །འཁོར་ཆགས་མེད་པ་ཐབས་ཀྱི་བླ་མེད་
དོ། །འཁོར་ཆགས་མེད་ན་འཁྲུལ་པ་མི་འབྱུང་ངོ༌། །འཁྲུལ་པ་མེད་པ་ཤེས་རབ་བླ་
མེད་དོ། །ཤེས་རབ་བླ་མེད་ཕྱིན་པའི་དོན་རྟོགས་ནས། ཟག་བཅས་ཕུང་པོ་མཚན་མ་
མེད་སྤངས་ན། ཟག་མེད་ཤེས་རབ་ཕུང་པོ་ཉིད་དུ་འགྱུར། ཟག་མེད་མཚན་མ་ཅི་
ལྟར་འབྱུང་ཞེ་ན། ཟག་པ་མེད་པ་ཤེས་རབ་ཕུང་པོ་ལ། བོན་དང་བོན་མིན་མཚན་
མ་ཡོད་སྙམ་འམ། ཟག་པ་མེད་པ་ཤེས་རབ་ཕུང་པོ་དེས། འཁོར་བའི་ཡུལ་རྣམས་
ཡེ་ནས་སྤངས་ཤིང་མེད། འཁོར་བའི་མཚན་མ་ཡོད་མིན་གཞན་མ་ཡིན། མཚན་
མ་ཅི་ཡང་བཟུང་མེད་ཕུང་པོ་དེས། ནམ་མཁའི་ངོགས་འདྲ་མཚན་མེད་དེ་བཞིན་
ཉིད། ཟག་མེད་མཚན་མ་ཅི་ལྟར་སངས་ཞེ་ན། དཔེར་ན་མུན་ནང་སྒྲོན་མེ་བཏེག་པ་
ན། མུན་པ་བྲོས་མེད་སྒྲོན་མེས་བདས་མེད་བཞིན། ཤེས་རབ་ནམ་མཁའི་ངོགས་འདྲ་
ཐོབ་དུས་ན། མཚན་མ་བྲོས་མིན་ཤེས་རབ་བདས་མིན་ཏེ། མཚན་མ་ཐམས་ཅད་
ཞི་ཞིང་མི་སྣང་ངོ༌། །འཁྲུལ་པ་མེད་པ་ཤེས་རབ་ཕུང་པོ་དེས། ཕྱི་བཟུང་ཡུལ་དང་
སྟོང་ཟད་ལྟ་ལ་སོགས། སྤངས་ཞིང་མེད་དེ་སྟོང་པ་ལྟ་བུར་ཤེས། ཤེས་རབ་ཕུང་པོ་
སྟོང་ཉིད་ཡེ་ཤེས་ལྡན། ཤེས་རབ་ཕུང་པོ་ནམ་མཁའ་འདྲ་བ་ལ། ཕྱི་ཡི་ཡུལ་རྣམས་
21

གསུང་རབ་སྒོ་མཛོད་རིན་པོ་ཆེའི་གླེགས་བམ།
82
ཡེ་ནས་སྤངས་ཤིང་མེད། སྟོང་ཉིད་ལྡན་པས་ཕྱི་སྟོང་ཞེས་བྱ་དང་། ནང་འཛིན་ཡིད་
དང་ཕྱི་ནང་གཉིས་སུ་མེད། འདུས་བྱས་འདུས་མ་བྱས་དང་མཐའ་མི་དམིགས་དང་།
ང་སྙམས་དོན་དམ་རང་བཞིན་མཚན་མ་དང་། རང་བཞིན་མེད་དང་རང་གི་མཚན་
ཉིད་དང༌། ཐོག་མཐའ་ལྷག་མཐོང་དོན་མ་ཡིན་པ་དང་། ངོ་བོ་རྟོག་འཛིན་བོན་ལ་
འདི་ཞེས་དང་། སྟོང་ཟད་ལྟུང་མེད་སྟོང་པའི་ཡེ་ཤེས་ལྡན། སྟོང་པ་ཉིད་ཀྱང་སྟོང་པ་
ཉིད་ཞེས་བྱའོ། །སྟོང་ཉིད་དེ་ལས་ཡེ་ཤེས་ཚོགས་འབྱུང་བས། ཐམས་ཅད་མཁྱེན་པའི་
ཡེ་ཤེས་ཕུང་པོ་བྱ། ཡེ་ཤེས་ཕུང་པོ་དེ་ནི་ནམ་མཁའ་འདྲ། དཔེར་ན་ནམ་མཁས་མ་
ཁྱབ་མེད་པ་ལྟར། ཡེ་ཤེས་ཕུང་པོ་དེས་ནི་མ་ཁྱབ་མེད། ནམ་མཁའ་ཀུན་འབྱུང་གཞི་
རྩ་མཐར་ཐུག་མེད། མི་འགྱུར་གོ་འབྱེད་ཡོངས་སུ་རྒྱ་མ་ཆད། བཏང་བྲལ་མེད་ཅིང་
སྐྱེ་འགག་མཐའ་དབུས་མེད། ནུབ་མེད་རྟོག་མེད་དངོས་པོ་མཚན་མ་མེད། ཡེ་ནས་
གཏིང་དཔག་བརྟག་པར་དཀའ་བ་བཞིན། ཐམས་ཅད་མཁྱེན་པའི་ཕུང་པོ་དེ་བཞིན་
ནོ། །ཐམས་ཅད་མཁྱེན་པའི་ཡེ་ཤེས་ཕུང་པོ་དེས། ཕྱི་བཟུང་ཡུལ་དང་སྟོང་ཟད་ལྟ་
བ་རྣམས། སྟོང་པ་བཅོ་བརྒྱད་ཡེ་ཤེས་ཕུང་པོར་མཁྱེན། ཡེ་ཤེས་ཕུང་པོ་དེ་ལ་གནས་
འདོད་ན། གཟུང་ཡུལ་ཕྱི་སྟོང་ཉིད་དུ་ཤེས་འགྱུར་ན། མཁྱེན་པའི་འབྲས་བུ་འཐོབ་བོ་
ཐོབ་པར་འགྱུར། གཟུགས་སོགས་སྟོང་པ་ཉིད་དུ་ཤེས་འགྱུར་ན། ཐམས་ཅད་མཁྱེན་
པའི་འབྲས་བུ་ཐོབ་པར་འགྱུར། བོན་རྣམས་སྟོང་ན་དྲན་པ་མེད་ཞེ་ན། སྟོང་ཉིད་
ཤེས་ན་ལུས་སེམས་ཚོར་བའི་བོན། སྟོང་པ་ཉིད་དུ་དྲན་པ་ཉེ་བར་བཞག །དྲན་མེད་
སྤངས་པའི་རྒྱུ་ཡང་མེད་ཞེ་ན། ཅི་ཡང་མེད་པ་སྟོང་པའི་དྲན་པ་དེ། ཡོད་མེད་རྟག་
ཆད་ལོག་པའི་ལྟ་བ་དང་། ཉོན་མོངས་རྒྱུ་ལ་རྗེས་སུ་མི་སེམས་ཤིང་། འཁྲུལ་པའི་བློ་
ནི་ཡང་དག་སྤངས་པའོ། །སྟོང་ཉིད་མེད་ན་ཏིང་འཛིན་གཞི་ཡང་མེད། སེམས་ལ་རྫུ་
འཕྲུལ་རྐང་པ་མེད་ཞེ་ན། འདི་ལྟར་བསམ་པ་སྟོང་པ་ནམ་མཁའ་འདྲ། ནམ་མཁའ་
22

འབུམ་སྡེ།
ཁམས་བསྡུས་ཚིག་བཅད་མ།
སྟོང་ལ་རྫུ་འཕྲུལ་མང་འབྱུང་བས། སེམས་ཅན་དོན་རྣམས་རྩལ་མེད་གྲུབ་པ་བཞིན།
བསམ་པ་སྟོང་པས་མི་གཡོ་མ་བཅོས་པ། རྫུ་འཕྲུལ་རྐང་པ་བཞི་འབྱུང་འབྱུང་བར་
འགྱུར། ཅི་ལྟར་ཞེ་ན་མོས་འདུན་གསལ་རྟོགས་དང༌། མཉམ་པའི་ངང་གི་འཁྲུལ་
སྤངས་འདུ་བྱེད་ལྡན། རྫུ་འཕྲུལ་རྐང་པ་འབྱུང་ངོ་འབྱུང་བར་འགྱུར། སྟོང་པའི་
སེམས་མེད་དབང་པོ་མེད་ཞེ་ན། འདི་ལྟར་ཅི་ཡང་མེད་པར་སྟོང་ཤེས་ན། གསལ་
རིག་ཤེས་རྟོགས་རྒྱུན་དང་གཅོད་ལས་སོགས། སེམས་དབ